Jonathan Ikoné

Nanitamo Jonathan Ikoné (lahir 2 Mei 1998) merupakan seorang pemain bola sepak profesional Perancis yang beraksi di posisi penyerang untuk kelab Serie A, Fiorentina.

Kerjaya kelab

Paris Saint-Germain
Ikone melakukan penampilan sulungnya pada 28 September 2016 dalam aksi Liga Juara-Juara Eropah menentang Ludogorets dengan menggantikan Ángel Di María pada minit ke-88 dalam perlawanan yang berkesudahan kemenangan 3-1. Beliau melakukan penampilan sulungnya dalam saingan Ligue 1 pada tiga hari kemudian semasa menentang Bordeaux. Beliau sekali lagi menggantikan Di María pada minit ke-88 permainan yang berakhir dengan kemenangan 2-0 di gelanggang sendiri.

Montpellier
Pada 18 Januari 2017, Ikoné telah dipinjamkan ke kelab Montpellier untuk menghadapi saki-baki musim. Beliau melakukan penampilan sulungnya bersama Montpellier pada tiga hari kemudian ketika menentang Metz dengan beraksi penuh sehingga wisel penamat.

Lille
Pada 1 Julai 2018, Ikoné berpindah ke kelab Ligue 1, Lille dengan menandatangani kontrak selama lima tahun.

Kerjaya antarabangsa 
Ikoné telah dilahirkan di Perancis dan berasal daripada keturunan Republik Demokratik Congo. Beliau merupakan pemain belia antarabangsa Perancis. Beliau telah dipanggil oleh skuad senior Perancis untuk menghadapi perlawanan menentang Albania dan Andorra pada September 2019. Beliau menjaringkan gol pada perlawanan sulungnya bersama Perancis pada 7 September ketika menentang Albania dengan beraksi sebagai pemain gantian menggantikan Kingsley Coman pada minit ke-77 permainan.

Statistik kerjaya

Kelab
.

Antarabangsa
.

Gol antarabangsa

Pencapaian

Kelab
Paris Saint-Germain
 Trophée des Champions: 2016

Antarabangsa
Perancis B17
 Kejohanan Bola Sepak Eropah Bawah-17 UEFA: 2015

Individu
 Pasukan Pilihan Kejohanan Bola Sepak Eropah Bawah-17 UEFA: 2015

Catatan

Pautan luar 

PSG profile 

Kelahiran 1998
Orang hidup
Pemain bola sepak Perancis
Pemain Paris Saint-Germain F.C.
Pemain Montpellier HSC
Pemain Lille OSC
Pemain ACF Fiorentina